HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille.
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Hengellinen sodankäynti
Tervetuloa ohjelman pariin! Olen Hermes Falcao Jr.
Luvassa on jälleen mahtava ohjelma.
Puhumme erittäin tärkeästä asiasta kristityn elämässä.
Pysy kanavalla. Puhumme hengellisestä sodankäynnistä.
Kun mainitsen "hengellinen sodankäynti" -käsitteen, -
joillekin tulee mieleen Tähtien sota. He kuvittelevat, -
että kaksi voimaa taistelee toisiaan vastaan kosmisessa kamppailussa.
He ajattelevat, että voimat ovat tasavertaisia.
Tahdon sanoa erään asian.
Kun puhumme hengellisestä sodan- käynnistä ja luemme Raamattua, -
Jumalan Sana valaisee meitä.
Ensinnäkin Raamatussa sanotaan, että meillä on sota käynnissä.
Käymme sotaa voimia ja valtoja vastaan. Sitä ei sovi unohtaa.
Se on kuitenkin hyvin erilaista verrattuna monien mielikuviin.
Ensinnäkin tahdon teidän ymmärtävän, -
että Jumala on paljon suurempi. Hän on Luoja. Häntä ei ole luotu.
Sitä ei voi selittää järjellä.
Miten joku, jota ei ole luotu, voi olla olemassa?
Sellainen Jumala on. Muuten Hän ei olisi Jumala.
Hän ylittää ymmärryskykymme. Jumala on aina ollut olemassa.
Saatanaa ei ole aina ollut olemassa. Se luotiin Luciferiksi.
Lucifer lankesi. Siitä tuli saatana. Sitä se on nykyään.
Se on hengellisen sodankäynnin ensimmäinen ominaispiirre.
Jumala, jota palvelemme, on Luoja. Hän on kaiken yläpuolella.
Hän on suurempi kuin mikään demoninen voima.
Emme voi verrata Jumalan suuruutta, majesteettiutta ja voimaa -
pimeyden voimaan. Tahdon teidän ymmärtävän sen.
jotta kun tarkastelette hengellistä sodankäyntiä, -
ette ajattele Jumalan ja paholaisen olevan tasavertaisia -
ja taistelevan samansuuruisella voimalla.
Asia ei ole niin. Jumalan Sana ilmaisee sen selvästi.
Ennen kuin pureudumme Kirjoituksiin, -
tahdon kertoa, että on olemassa kolmentyyppisiä ihmisiä.
Olen tehnyt palvelutyötä pitkään. Olen uskovasta kodista.
Olen tavannut monenlaisia uskovia monista eri maista.
Olen huomannut, että on kolme tapaa suhtautua hengelliseen sodankäyntiin.
Ensinnäkin uskovista osa keskittyy viholliseen.
Vihollisesta tulee heidän elämänsä keskipiste.
Moniko tuntee sellaisia ihmisiä?
He eivät voi lausua edes ruokarukousta niin, -
etteivät he nuhtele paholaista.
He eivät pysty palvomaan, koska he nuhtelevat paholaista.
He sanovat paholaisen hyökkäilevän heidän kimppuunsa päivittäin.
Paholainen on heidän kanssaan vuoteessa, vessassa ja autossa.
Kun he menevät jumalanpalvelukseen, -
he näkevät alttarilla demonin. He näkevät demoneita kaikkialla.
Kysyn heiltä, missä on Pyhä Henki. Missä on Jeesus?
Tällaiset uskovat käyvät jatkuvasti sotaa vihollisen kanssa.
He hätäilevät jatkuvasti sen hyökkäyksistä.
En käske jättämään paholaista huomiotta. Odota toista kohtaa.
Ensimmäisen tyypin uskovat -
murehtivat jatkuvasti paholaisen hyökkäyksiä. He jopa pelkäävät.
"Veli, et käsitä. Paholainen hyökkää minua vastaan.
Paholainen teki sitä ja tätä. Paholainen sanoi niin ja näin."
Kaikki on täynnä paholaista. Missä on Jeesus?
Onko Jeesus voimakkaampi kuin paholainen vai ei? On. Tiedän sen.
Jumalan Sanassa sanotaan niin.
Tiedän sen, sillä olen maistanut Hänen voimaansa ja läsnäoloaan.
Toiseksi tulevat ne uskovat, jotka jättävät paholaisen huomiotta.
He etsivät aina luonnollista selitystä jopa hengellisiin ongelmiin.
Sanon tämän: Maailman ongelmilla on hengellinen luonne.
Niillä on hengellinen luonne, jota kutsutaan synniksi.
Ongelman voi ratkaista vain Jeesus ja hengellinen yhteys Häneen.
Maailmalle ei ole muuta tapaa tai lääkettä kuin Jeesus Kristus.
Ei ole mitään hyvää paitsi se, mikä on Jeesuksessa.
Jotkin seurakunnat ovat niin maallistuneita, -
että niissä opetetaan, saarnataan ja puhutaan vain luonnollisista asioista.
Jos ihmisillä on ongelmia, ahdistusta, pelkoa, univaikeuksia, -
masennusta tai itsetuhoajatuksia, heille ehdotetaan psykologia.
Heille ehdotetaan terapeuttia.
He kysyvät neuvoa demoneilta.
Demoneilta ei pidä kysyä neuvoa. Ne pitää ajaa ulos.
Kokouksissamme käy monia vaivattuja ihmisiä.
Uskon toki sielunhoitoon ja vahvistamiseen -
Jumalan Sanan ja opetuksen kautta, mutta se on tarkoitettu niille, -
jotka vapautuvat ja joiden täytyy pitää vapaudestaan kiinni.
Jotkut ovat kovasti piinattuja. He näkevät painajaisia.
Heillä on mielenterveysongelmia, pelkoja ja paniikkikohtauksia.
Käsittelemme näitä ongelmia hengellisesti.
Nuhtelemme henkiä ja käskemme heidän vapautua Jeesuksen nimessä.
Joistakin seurakunnista on tullut niin maallistuneita, -
ettei niissä edes puhuta vapautumisesta.
"Emme puhu täällä demoneista, -
koska uskomme, että nykyajan seurakunnassa ei sovi puhua niistä.
Älä aja ulos pahoja henkiä kokouksessamme, -
koska se loukkaa ihmisiä." Raamatussa sanotaan selvästi, -
että Jeesus ajoi ulos pahoja henkiä julkisesti.
Hän ei vienyt heitä takahuoneeseen.
En tarkoita, ettei ketään voi viedä takahuoneeseen.
En määritä sääntöjä sinne, missä niitä ei ole.
Jeesus ajoi ulos pahoja henkiä julkisesti.
Pahat henget anoivat, että Hän jättäisi ne rauhaan.
Pahat henget tulivat ulos julkisesti, kun Hän ajoi ne ulos.
Joidenkin seurakuntien ongelma on se, -
että ne yrittävät ratkaista hengellisiä ongelmia luonnollisin keinoin.
Kolmas tyyppi ovat uskovat, -
jotka ymmärtävät Jumalan ja Raamatun sanan voiman.
He eivät pelkää paholaista.
He käsittelevät paholaista Jumalan Sanan kautta, aivan kuten Jeesuskin.
Jeesus puhutteli paholaista Sanalla.
Haluatko voittaa vihollisen? Haluatko voittaa hengellisen sodankäynnin?
Puhuttele paholaista Sanalla.
Kun saatana kiusasi Jeesusta erämaassa, -
Jeesus ei lähettänyt salamoita saatanan kimppuun.
Hän puhui Sanaa: "Kirjoitettu on, kirjoitettu on, kirjoitettu on".
Kun paholainen vastasi Sanalla, Hän sanoi: "On kirjoitettu myös".
Vihollisen voi parhaiten hoidella Jumalan Sanalla.
Käymme nyt tauolla. Sen aikana -
näemme tietoja kurssistamme, joka järjestetään Turussa syyskuussa.
Tule mukaan kurssille!
Sitten jatkamme opetusta hengellisestä sodankäynnistä.
Lopuksi rukoilemme sinun ja perheesi puolesta.
Luen muutamia sananpaikkoja. Saat siunauksia ja rohkaisua.
Katsotaan mainos. Jatketaan sitten.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
1.―3. SYYSKUUTA, TURKU
Hei! Olen Hermes Falcao Jr.
Tahdon ilmoittaa, että järjestämme Suomessa kurssin ihmeistä.
Meillä on ollut mahtavia kursseja Amerikassa ja Norjassa.
Nyt on Suomen vuoro.
Valmistaudu, sillä elämäsi muuttuu ikihyviksi. Ilmoittaudu kurssille, -
joka järjestetään 1.―3. syyskuuta Turussa.
Tulkaa myös ympäryskunnista ja naapurikaupungeista.
Aiheita ovat identiteetti Kristuksessa, parantumiset ja ihmeet tänään, -
Pyhä Henki, läheisyys Jumalan kanssa, -
pahat henget ja vapautuminen sekä paljon muuta.
Vietämme aikaa Jumalan läsnäolossa. Saat oppia Pyhästä Hengestä.
Monet oppilaat todistavat, että heidän elämänsä muuttui täysin, -
kun he saivat otteen Jumalan Sanan totuudesta -
ja saivat Pyhän Hengen vuodatuksen.
Norjassa kurssilaisia parantui luennon aikana, kun Pyhä Henki alkoi toimia.
Mitä koit rukouksen aikana?
Koin polttavaa tunnetta. Kuin ylläni olisi ollut pilvi.
Vau! Hän koki polttelua. Pilvi tuli hänen ylleen.
Jeesus kosketti minua.
Ei kipua. Kuka paransi sinut? - Jeesus.
Jeesus!
Rohkaisen sinua ilmoittautumaan kurssille -
osoitteessa www.revivalexplosion.com
Älä heitä hukkaan elämäsi tilaisuutta, -
jossa Jumalan Sana voi vaikuttaa ja muuttaa.
Voin suositella kurssia.
Saat Pyhän Hengen voitelun, ihmeitä, merkkejä ja tunnustekoja varten -
sekä parantamisia ja muita hyviä asioita. Tarvitset niitä työssäsi.
Olemme nähneet täällä suuria asioita: Jumalan toimintaa, kirkkauden pilven.
Ihmiset ovat saaneet ihmeitä, merkkejä ja parantumisia.
Nimeni on Vigdis Lilian, ja tulen Norjasta.
Olin mukana kurssilla.
Kokemus on ollut voimallinen.
Olen saanut opetusta.
Lähden täältä mukanani tuli, Pyhä Henki -
ja kaikki, mitä olen kokenut ja oppinut täällä.
Minulla on nyt ihmeellinen voima, kun tulin tänne Norjaan -
Revival Explosion -koulutukseen.
Ellet tule tänne kuuntelemaan opetusta, -
jäät paitsi Jumalan tarjoamista mahdollisuuksista, -
koska Jumala käyttää meitä ihmisiä.
Hän valitsi ihmisiä. Käytä vaikka kaikki rahasi ja tule, missä sitten asutkin.
Sinun ei tarvitse syödä. Tämä on parempaa kuin ruoka.
Rakastan teitä. Kiitos, Jeesus.
Suosittelen tänne tulemista, -
jotta voit kokea samoja asioita ja siunauksia, joita me koimme täällä.
Olemme sisarianne Kristuksessa. Rakastamme sinua. Tule! Siunausta!
Haluan nähdä sinut siellä! Ota ystäväsi ja sukulaisesi mukaan.
Ilmoittaudu! Nähdään syyskuussa!
1.―3. SYYSKUUTA, TURKU
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
Kiitos Jumalalle!
Teidän täytyy tulla kurssille!
Osallistujien todistukset ovat ihmeellisiä.
He sanovat, että kurssi muutti heidän elämänsä.
Kun menee Jumalan Sanan kuuloon -
ja asettaa itsensä alttiiksi voitelulle, elämä muuttuu.
Kotisivuillamme on kaikki tarvittavat tiedot.
Osoite on www.revivalexplosion.com.
Kurssista saa lisätietoja napsauttamalla mainosta, -
joka tulee esiin ensimmäisenä. Napsauta mainosta.
Voit myös siirtyä Miracle School -välilehdelle.
Siellä on tietoja hinnoista ja kurssin sisällöstä.
Oppilaat saavat todistuksen Yhdysvalloista.
Siellä kerrotaan myös puhujien taustoista -
ja kurssin aiheista. Kaikki tarvittava on siellä.
Pariskunnat pääsevät erikoishinnalla.
Jos sinulla on kysymys, johon ei löydy vastausta kotisivuiltamme, -
lähetä sähköpostia osoitteeseen revival-explosion@hotmail.com.
Lähetä kysymyksesi. Voit antaa myös puhelinnumerosi.
Toimistostamme soitetaan sinulle ilmaiseksi.
Käymme läpi kaikki kysymyksesi.
Hinta on edullinen. Sen voi maksaa osissa.
Ota uskonaskel ja tule kurssille.
Kutsun mukaan koko Suomen aina Lapista Helsinkiä myöten, -
kaikki idästä, lännestä pohjoisesta ja etelästä.
Jumala koskettaa elämääsi voimallisesti.
Et lähde sieltä samanlaisena kuin tulit.
Hinta on hyvin edullinen. Siitä tulee siunaus.
Käy kotisivuillamme.
Lähetä sähköpostia, niin otamme yhteyttä.
Jatkan nyt opetusta hengellisestä sodankäynnistä.
On tärkeää keskittyä Sanaan. Sanassa on ratkaisu.
Ratkaisu ei ole psykologia. Paholainen ei pelkää psykologiaa.
Psykologia on hyvä, kun tehdään diagnoosi.
Jopa psykologit ja psykiatrit tietävät erään asian.
Psykiatrit voivat määrätä lääkkeitä, jotka lievittävät oireita.
Heillä ei ole voimaa parantaa.
Ihmiset, jotka käyttävät lääkkeitä mielenterveysongelmiin, -
jatkavat lääkkeiden käyttöä. He eivät koskaan lopeta lääkkeiden käyttöä.
Ongelma jatkuu. Ongelmaa lievitetään, mutta ihmistä ei vapauteta.
Jumalan Sanassa on voima vapauttaa.
Luen Ef. 6:10:stä, mitä Paavali sanoi hengellisestä sodankäynnistä.
"Lopuksi, vahvistukaa Herrassa ja hänen väkevyytensä voimassa.
Pukekaa yllenne Jumalan koko sota-asu, -
voidaksenne kestää perkeleen kavalat juonet.
Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä."
Sitten hän kuvaa sota-asua: totuuden vyötä, vanhurskauden haarniskaa -
ja rauhan jalkineita.
Huomatkaa, että katkelmassa Ef. 6:10:stä eteenpäin -
silmiin pistää sana "kestää", "pysyä pystyssä".
Paavali sanoo jatkuvasti: "kestä", "tee vastarintaa", "pysy pystyssä".
Kun paha päivä tulee, pysy pystyssä. Mikä on "paha päivä"?
Me olemme ihmisiä.
Elämässämme on päiviä, jotka eivät aina ole parhaimmasta päästä.
Tapahtuu asioita. Vihollinen hyökkää.
Olemme taistelutilanteissa.
Se on "paha päivä", taistelun ja ahdistuksen päivä.
Tapahtuu asioita, jotka on käsiteltävä.
Jos puemme yllemme Jumalan koko sota-asun, -
kun paha päivä ja ahdistuksen päivä tulevat -
ja kun ovellemme koputtaa tilanne, joka on hoidettava, -
pystymme Paavalin mukaan kestämään -
perkeleen kaikki kavalat juonet.
..."voidaksenne tehdä vastarintaa ja kaikki suoritettuanne pysyä pystyssä."
Miksi Paavali puhuu näin?
Koska tehtävämme on pysyä voitossa, jonka Jeesus Kristus antoi meille.
Emme yritä voittaa vihollista. Vihollinen on voitettu.
Hengellinen sodankäynti on pysymistä voitossa, joka on annettu meille.
Kun puhumme hengellisestä sodankäynnistä, älä sano: -
"Voi, miten valtava demoni. Minä pieni ihminen en pärjää sille."
Ei. Näe paholainen sellaisena kuin se on: lyötynä vihollisena.
Se voitettiin Golgatan ristillä 2 000 vuotta sitten.
Veri vuodatettiin. Jeesus voitti helvetin, synnin, kuoleman ja haudan.
Hän nousi ylös kolmantena päivänä. Hän hallitsee ikuisesti.
Raamatun mukaan Hän toi meille voiton valloista ja voimista.
Paholainen on lyöty vihollinen.
Ymmärrä, kuka olet Kristuksessa. Ymmärrä Hänen antamansa voima.
Jeesus antoi vallan tallata skorpioneja ja käärmeitä, -
eikä mikään ole vahingoittava meitä. Halleluja!
Tehtäväsi uskovana Kristuksessa hengellisessä sodankäynnissä, -
kuten Paavali sanoi Ef. 6:ssa, on kestää ja tehdä vastarintaa.
Kun olemme suorittaneet kaiken, pysymme pystyssä.
Seisomme yllämme vanhurskauden haarniska, totuuden vyö, -
rauhan jalkineet ja pelastuksen kypärä.
Kun olemme suorittaneet kaikki, pysymme pystyssä -
ja seisomme voitossa.
Uskon kilpi, Hengen miekka... Pysymme pystyssä.
Jumala on antanut meille voiman, vallan, voiton -
ja Jumalan sota-asun. Voitto on meidän!
Jatkamme opetusta hengellisestä sodankäynnistä ensi jaksossa.
Nyt haluan rukoilla kanssasi.
Kenties joku sanoo: "Elämässäni on sodankäynnin jakso.
En keskity paholaiseen, mutta se on kiusannut minua.
Se on hyökännyt ajatusten kautta. Se on hyökännyt työtäni, perhettäni, -
talouttani, seurakuntaani, palvelu- työtäni ja kutsumustani vastaan."
Ystäväni, älä pelkää, koska Jumala on kanssasi. Hän on puolellasi.
Hän, joka teissä on, on suurempi kuin se, joka on maailmassa.
Raamatussa sanotaan: "Olkaa siis Jumalalle alamaiset; -
mutta vastustakaa perkelettä, niin se teistä pakenee."
Rukoilen nyt puolestasi. Kohota kätesi kohti taivaita.
Rukoilen, että Herra koskettaa ja virvoittaa sinua -
ja antaa sinulle oikeanlaisen näyn hengellisestä sodankäynnistä, -
niin että näet vihollisen lyötynä.
Isä, tuon Jeesuksen väkevässä nimessä eteesi kaikki katsojat, -
jotka kohtaavat ongelmia. Vihollinen on hyökännyt heitä kohti.
Käsken jokaista heitä häirinnyttä pahaa henkeä -
olemaan vaiti Jeesuksen nimessä.
Nuhtelen kaikkia vaivan, kivun ja kärsimyksen henkiä -
Jeesuksen nimessä ja käsken niitä lähtemään Jumalan omista -
Jeesuksen nimessä. Julistan heidän ylleen voittoa ja voimaa.
Jos joku kaipaa läsnäolosi virvoitusta, -
Herra, anna pyhä voitelusi ja läsnäolosi -
televisioiden, tietokoneiden, puhelinten ja tablettien välityksellä.
Pyydän Jumalan kirkkauden ilmestymistä olohuoneisiin.
Kosketa niitä, jotka kamppailevat syyllisyyden takia.
Vihollinen on syyttänyt sinua.
Koet, ettet voi kasvaa hengellisesti, koska syytöksen äänet eivät lakkaa.
Murran syytösten ja syyllisyyden hengen ja elämässäsi olevan voiman -
Jeesuksen Kristuksen nimessä.
Käsken myrskyjen tyyntyä elämässäsi Jeesuksen nimessä.
Isä, rukoilen, että kun he rukoilevat kanssani, -
he kokevat Jumalan Hengen ja voitelun yllään.
Pyhän Hengen voitelu virkistää heidän mieliään ja ruumiitaan. Rukoilen, -
että sairaat ja sairauden hengen kanssa kamppailevat parantuvat.
Käsken sairautta lähtemään Jeesuksen nimessä!
Nuhtelen stressin voimaa ja vaikutusta ihmisten elämässä.
Joillakin on päänsärkyä stressin takia.
Siunaan heitä ja käsken kivun, stressin ja ahdistuksen lähteä -
Jeesuksen väkevässä nimessä.
Ota vastaan elämääsi Jumalan Hengen kosketus Jeesuksen nimessä.
Herra, kiitämme läsnäolostasi Jeesuksen nimessä.
Veljet, sisaret, ystävät, jos ohjelma on ollut siunaukseksi, -
käy kotisivuillamme ja tue työtämme.
Kiitämme Jumalaa jokaisesta kumppanista ja ystävästä, -
joka on auttanut viemään evan- keliumia kansoille ohjelman kautta.
Rakastamme teitä. Pidetään yhteyttä sosiaalisen median -
ja sähköpostin kautta. Lähetä rukouspyyntöjä. Otamme yhteyttä.
Siunausta! Nähdään!
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille.
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz